10. Euroopa naabruspoliitika arendamine (hääletus)	 
Obiols i Germà ja Tannocki raport
- Enne hääletamist punkti 14 lõike 2 üle:
Hélène Flautre
(FR) Hr president, vabandage, tahaksin lihtsalt selgitada, et mõiste "tagasivõtulepingud” väljajätmine puudutab ainult punkti 14 lõiget 1, et kõrvaldada mis tahes segadus hääletustulemuse tõlgendamisel.
- Enne hääletamist muudatusettepaneku nr 3 üle:
Charles Tannock  
raportöör. - Hr president, sooviksin lisada punkti 19a jaoks järgmise sõnastuse: "rõhutab vajadust kaasata EMP riigid (Island, Norra, Liechtenstein) ning Šveitsi ja nendega koostööd teha ning kasutada täiel määral ära nende koostöökogemused Euroopa Liiduga".
(Suuline muudatusettepanek võeti vastu)
- Enne hääletamist punkti 42 üle:
Charles Tannock  
raportöör. - Hr president, soovin lihtsalt kinnitada, et suuline muudatusettepanek on mõeldud selle punkti väljajätmiseks, seega tuleks see eelnevalt läbi hääletada, enne muudatusettepanekut nr 13, mis tähendab, et hääletuse järjekorda nimekirjas tuleb muuta.
(Suuline muudatusettepanek võeti vastu)
